Mitjançant el Reial decret 1913/1997, de 19 de desembre, es van configurar com a ensenyaments de règim especial els conduents a l'obtenció de titulacions de tècnics esportius, i es van aprovar les directrius generals dels títols i dels corresponents ensenyaments mínims.
Mitjançant el Decret 169/2002, d'11 de juny, es va establir l'ordenació general dels ensenyaments de règim especial que condueixen a les titulacions oficials de tècnic d'esport i tècnic superior d'esport.
Els ensenyaments de tècnic esportiu s'organitzen en dos nivells; el primer i el segon.
Cada nivell s'estructura en quatre blocs: bloc comú, bloc específic, bloc complementari i bloc de formació pràctica.
Els tres primers blocs s'organitzen en diversos crèdits i el bloc de formació pràctica conforma una unitat.
Atès que cal crear els preus públics per la matriculació a aquests ensenyaments, aplicables als centres de titularitat del Departament d'Educació, i determinar-ne l'import tenint en compte la diversitat de modalitats esportives, d'acord amb els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, i a proposta de la Direcció General de Formació Professional i Educació Permanent,
Es creen els preus públics per la matriculació als ensenyaments de règim especial que condueixen a les titulacions oficials de tècnic d'esport, que tot seguit s'indiquen:
a) Cada 10 hores, o fracció, de durada dels crèdits del bloc específic del primer nivell de tècnic/a en atletisme.
b) Cada 10 hores, o fracció, de durada dels crèdits del bloc específic del primer nivell de tècnic/a en bàsquet.
c) Cada 10 hores, o fracció, de durada dels crèdits del bloc específic del primer nivell de tècnic/a en esquí alpí, surf de neu i esquí de fons.
d) Cada 10 hores, o fracció, de durada dels crèdits del bloc específic del primer nivell de tècnic/a en handbol.
e) Cada 10 hores, o fracció, de durada dels crèdits del bloc específic del segon nivell de tècnic/a en atletisme.
f) Cada 10 hores, o fracció, de durada dels crèdits del bloc específic del segon nivell de tècnic/a en bàsquet.
g) Cada 10 hores, o fracció, de durada dels crèdits del bloc específic del segon nivell de tècnic/a en esquí alpí, surf de neu i esquí de fons.
h) Cada 10 hores, o fracció, de durada dels crèdits del bloc específic del segon nivell de tècnic/a en handbol.
Es fixen els preus públics, per al curs 2006-2007, en els imports següents:
a) Cada 10 hores, o fracció, de durada dels crèdits del bloc específic del primer nivell de tècnic/a en atletisme: 30,00 euros.
b) Cada 10 hores, o fracció, de durada dels crèdits del bloc específic del primer nivell de tècnic/a en bàsquet: 8,00 euros.
c) Cada 10 hores, o fracció, de durada dels crèdits del bloc específic del primer nivell de tècnic/a en esquí alpí, surf de neu i esquí de fons: 33,00 euros
d) Cada 10 hores, o fracció, de durada dels crèdits del bloc específic del primer nivell de tècnic/a en handbol: 9,50 euros.
e) Cada 10 hores, o fracció, de durada dels crèdits del bloc específic del segon nivell de tècnic/a en atletisme: 26,00 euros.
f) Cada 10 hores, o fracció, de durada dels crèdits del bloc específic del segon nivell de tècnic/a en bàsquet: 13,00 euros.
g) Cada 10 hores, o fracció, de durada dels crèdits del bloc específic del segon nivell de tècnic/a en esquí alpí: 29,50 euros.
h) Cada 10 hores, o fracció, de durada dels crèdits del bloc específic del segon nivell de tècnic/a en surf de neu: 27,50 euros.
i) Cada 10 hores, o fracció, de durada dels crèdits del bloc específic del segon nivell de tècnic/a en esquí de fons: 29,00 euros.
j) Cada 10 hores, o fracció, de durada dels crèdits del bloc específic del segon nivell de tècnic/a en handbol: 9,00 euros.
Aquests preus públics són exigibles abans de la prestació del servei.
A l'alumnat que es matriculi en aquests ensenyaments el serà d'aplicació les exempcions i bonificacions següents:
L'exempció del preu públic per a les persones amb un grau mínim de minusvalidesa del 33%, sempre que es matriculin per primera vegada.
L'exempció del preu públic per als membres de famílies nombroses classificades en la categoria especial, i una bonificació del 50% per als de categoria general.
L'exempció del preu públic per a les víctimes d'actes terroristes, així com per als seus cònjuges i els seus fills.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb aquesta Ordre, s'ingressaran en el compte corrent del centre educatiu i seran gestionats pel centre pels procediments que preveu la Llei 4/1988, esmentada, i la normativa que la desplega.